**Ministru kabineta noteikumu projekt****a**

**„Prasības pārtikas produktiem ar samazinātu enerģētisko vērtību un to papildu marķējumam”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pārtikas aprites uzraudzības likuma 4.panta trešā daļa un 13.panta trešās daļas 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd ir spēkā Ministru kabineta 2001.gada 27.marta noteikumi Nr.144 „Obligātās nekaitīguma prasības diētiskajai pārtikai ar samazinātu enerģētisko vērtību un tās marķējumam” (turpmāk – noteikumi Nr.144), kas izdoti saskaņā ar Pārtikas aprites uzraudzības likuma 4.panta otro un trešo daļu un 13.panta trešo daļu.  Ir sagatavots jauns Ministru kabineta noteikumu projekts „Prasības pārtikas produktiem ar samazinātu enerģētisko vērtību un to marķējumam” (turpmāk – noteikumu projekts), jo Saeima 2014.gada 23.oktobrī pieņēma likumu „Grozījumi Pārtikas aprites uzraudzības likumā”, ar ko likuma 13.panta trešā daļa izteikta jaunā redakcijā. Likuma pārejas noteikumu 21.punkts nosaka, ka jāizdod Ministru kabineta noteikumi par pārtikas produktu papildu marķēšanu, savukārt 22.2.apakšpunkts nosaka, ka noteikumi Nr.144 ir piemērojami līdz 2015.gada 30.novembrim.  Ar noteikumiem Nr.144 ir ieviesta Komisijas 1996.gada 26.februāra Direktīva [96/8/EK](http://eur-lex.europa.eu/eli/dir/1996/8?locale=LV) par pārtikas produktiem, ko paredzēts izmantot svara samazināšanas diētām ar samazinātu enerģētisko vērtību, (turpmāk – Direktīva [96/8/EK](http://eur-lex.europa.eu/eli/dir/1996/8?locale=LV)) un Komisijas 2007.gada 30.maija Direktīva [2007/29/EK](http://eur-lex.europa.eu/eli/dir/2007/29?locale=LV), ar ko groza Direktīvu [96/8/EK](http://eur-lex.europa.eu/eli/dir/1996/8?locale=LV) par to pārtikas produktu marķēšanu, noformēšanu un reklāmu, ko paredzēts izmantot svara samazināšanas diētām ar samazinātu enerģētisko vērtību, (turpmāk – Direktīva [2007/29/EK](http://eur-lex.europa.eu/eli/dir/2007/29?locale=LV)) un Komisijas 2009.gada 13.oktobra Regula (EK) Nr.953/2009 par vielām, ko īpašu uztura apsvērumu dēļ var pievienot īpašas diētas pārtikas produktiem (turpmāk – Regula Nr.953/2009) noteiktajām prasībām.  Noteikumu projektā ir pārņemtas noteikumos Nr.144 noteiktās prasības produktiem ar samazinātu enerģētisko vērtību un to papildu marķējumam, kā arī:  1) atbilstoši grozījumiem Pārtikas aprites uzraudzības likumā **precizēta norāde, uz kāda likuma pamata sagatavots noteikumu projekts** (Pārtikas aprites uzraudzības likuma 13.panta trešās daļas 3.punkts). Vienlaikus ir svītrota atsauce uz likuma 4.panta otro daļu, jo tā dublē likuma 4.panta trešajā daļā doto pilnvarojumu;  2) lai precizētu tulkojumu un tas atbilstu Direktīvas [96/8/EK](http://eur-lex.europa.eu/eli/dir/1996/8?locale=LV) saturam, vārdi „diētiskā pārtika”, kas minēti noteikumos Nr.144, tiek aizstāti ar vārdiem „pārtikas produkti”;  3) neprecīza tulkojuma dēļ produkta tirdzniecības nosaukums „Dienas uztura aizstājējs svara samazināšanai”, kas minēts noteikumos Nr.144, tiek aizstāts ar produkta nosaukumu „Pilnīgs uztura aizstājējs svara kontrolei”;  4) neprecīza tulkojuma dēļ produkta tirdzniecības nosaukums „Ēdienreizes uztura aizstājējs svara samazināšanai”, kas minēts noteikumos Nr.144, tiek aizstāts ar nosaukumu „Ēdienreizes aizstājējs svara samazināšanai”, jo tas atbilst Direktīvas [96/8/EK](http://eur-lex.europa.eu/eli/dir/1996/8?locale=LV) 5.panta 1.punkta „b” apakšpunktā noteiktajam.  Vispārējās prasības pārtikas produktu marķēšanai ir noteiktas Eiropas Parlamenta un Padomes 2011.gada 25.oktobra Regulā (ES) Nr.1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr.1924/2006 un (EK) Nr.1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr.608/2004 atcelšanu un Ministru kabineta 2015.gada 3.marta noteikumos Nr.115 „Prasības fasētas pārtikas marķējumam”. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā nav reģistrētu pārtikas uzņēmumu, kas ražotu produktus ar samazinātu enerģētisko vērtību. Pārtikas un veterinārais dienests reģistrē uzņēmumus pēc darbības veidiem, bet nav detalizēts iedalījums sortimentam, ko tirgo uzņēmums. Pārtikas uzņēmumi ar dažādu sortimentu atbilst sadaļai „pārējās vairumtirdzniecības darbības”. Noteikumu projekts attiecas uz pārtikas uzņēmumiem, kas laiž tirgū pārtiku ar samazinātu enerģētisko vērtību, kā arī uz patērētājiem, kas lieto šādu pārtiku. Noteikumu projekta prasību uzraudzība un kontrole ir Pārtikas un veterinārā dienests pārziņā. Mērķgrupas palielināšanās vai samazināšanās ir atkarīga no individuāla patērētāja informētības par pilnvērtīgu un sabalansētu uzturu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts pēc būtības nemaina līdzšinējo tiesisko regulējumu. Noteikumu projekts atbilstoši pilnvarojumam tiek izdots kā jauns noteikumu projekts, ar kuru tiek pārņemtas noteikumu Nr.144 prasības un saturs. Noteikumu projekts neparedz papildu finansiālu ietekmi.  Sabiedrības grupām un institūcijām noteikumu projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1) Direktīva [96/8/EK](http://eur-lex.europa.eu/eli/dir/1996/8?locale=LV);  2) Direktīva [2007/29/EK](http://eur-lex.europa.eu/eli/dir/2007/29?locale=LV);  3) Regula Nr.953/2009;  4) Regula Nr.1169/2011. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | 1) Komisijas 1996.gada 26.februāra Direktīva [96/8/EK](http://eur-lex.europa.eu/eli/dir/1996/8?locale=LV) par pārtikas produktiem, ko paredzēts izmantot svara samazināšanas diētām ar samazinātu enerģētisko vērtību (turpmāk – Direktīva 96/8/EK);  2) Komisijas 2007.gada 30.maija Direktīva [2007/29/EK](http://eur-lex.europa.eu/eli/dir/2007/29?locale=LV), ar ko groza Direktīvu [96/8/EK](http://eur-lex.europa.eu/eli/dir/1996/8?locale=LV) par to pārtikas produktu marķēšanu, noformēšanu un reklāmu, ko paredzēts izmantot svara samazināšanas diētām ar samazinātu enerģētisko vērtību (turpmāk – Direktīva 2007/29/EK);  3) Komisijas 2009.gada 13.oktobra Regula (EK) Nr.953/2009 par vielām, ko īpašu uztura apsvērumu dēļ var pievienot īpašas diētas pārtikas produktiem, noteiktajām prasībām (turpmāk – Regula Nr.953/2009);  4) Eiropas Parlamenta un Padomes 2011.gada 25.oktobra Regula (ES) Nr.1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr.1924/2006 un (EK) Nr.1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr.608/2004 atcelšanu (turpmāk – Regula Nr.1169/2011). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas [96/8/EK](http://eur-lex.europa.eu/eli/dir/1996/8?locale=LV)1.panta 1.punkts | 1.punkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 1.panta 2.punkts | 2.punkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 1.panta 2.punkta „a” apakšpunkts | 2.1.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 1.panta 2.punkta „b” apakšpunkts | 2.2.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 2. un 3.pants.  Regula Nr.953/2009 | 3.punkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 4.pants | 4.punkta | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 5.panta 1.punkts „a” un „b” apakšpunkts | 5.punkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 5.panta 2.punkts un  Regula Nr.1169/2011 | 6.punkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 5.panta 2.punkta „a” apakšpunkts | 6.1.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 5.panta 2.punkta „b” apakšpunkts un Regulas Nr.1169/2011 XIII pielikuma A daļa | 6.2. un 6.3. apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 5.panta 2.punkta „c” apakšpunkts | 6.4.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 5.panta 2.punkta „d” apakšpunkts | 6.5.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 5.panta 2.punkta „e” apakšpunkts | 6.6.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 5.panta 2.punkta „f” apakšpunkta, „i” un „ii” apakšpunkts | 6.7.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 5.panta 2.punkta „g” apakšpunkts | 6.8.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) 6., 7. un 8.pants | - | Attiecas uz Eiropas Komisiju. | Nav attiecināms. |
| Direktīvas [96/8/EK](http://eur-lex.europa.eu/eli/dir/1996/8?locale=LV) I pielikuma 1.punkts–5.1.apakšpunkts | 1.pielikums | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) I pielikuma 5.2.apakšpunkts (tabula) | 2.pielikums | Pārņemts pilnībā. | Projekta vienība neparedz stingrākas prasības. |
| Direktīvas [96/8/EK](http://eur-lex.europa.eu/eli/dir/1996/8?locale=LV) II pielikums | 3.pielikums | Pārņemts pilnībā. | Projekta vienība neparedz stingrākas prasības. |
| Direktīvas [2007/29/EK](http://eur-lex.europa.eu/eli/dir/2007/29?locale=LV) 1.pants | 7.punkts | Pārņemts pilnībā. | Projekta vienība neparedz stingrākas prasības. |
| Direktīvas [2007/29/EK](http://eur-lex.europa.eu/eli/dir/2007/29?locale=LV) 2.pants | \_ | Nav jāpārņem. | Nav attiecināms. |
| Direktīvas [2007/29/EK](http://eur-lex.europa.eu/eli/dir/2007/29?locale=LV) 3.pants | - | Attiecas uz Eiropas Komisiju. | Nav attiecināms. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | 2016.gada 20.jūlijā stāsies spēkā Eiropas Parlamenta un Padomes 2013.gada 12.jūnija Regulas Nr.609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr.41/2009 un (EK) Nr.953/2009 (turpmāk – Regula Nr.609/2013) 20.pants.  Regula Nr.609/2013 ir deleģējusi Eiropas Komisijai izdot jaunu deleģēto aktu par pilnīgiem uztura aizstājējiem svara kontrolei. Deleģētais akts par pilnīgiem uztura aizstājējiem svara kontrolei patlaban tiek izstrādāts, un to paredzēts pieņemt līdz 2016.gada 20.jūlijam. | | |

*Anotācijas V sadaļas 2.tabula – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2015.gada 22.janvārī tika ievietots Zemkopības ministrijas tīmekļa vietnes [www.zm.gov.lv](http://www.zm.gov.lv) sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Veselīga uztura speciālistu asociācijai, Inovatīvo biomedicīnas tehnoloģiju institūtam, Patērētāju tiesību aizsardzības centram, Latvijas Pārtikas tirgotāju asociācijai, Latvijas diētas ārstu asociācijai, Latvijas Pārtikas uzņēmēju federācijai, Lauksaimnieku organizāciju sadarbības padomei, Starptautisko inovatīvo farmaceitisko firmu asociācijai, Latvijas Patentbrīvo medikamentu asociācijai, Aptieku attīstības biedrībai, Latvijas Uzturzinātnes speciālistu biedrībai un Latvijas Diētas un uztura speciālistu asociācijai. |
| 3. | Sabiedrības līdzdalības rezultāti | Noteikumu projekts tiek atbalstīts. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošās institūcijās ar to cilvēkresursiem. |
| 3. | Cita informācija | Nav. |

# Zemkopības ministrs J.Dūklavs

16.06.2015. 12:44

1652

I.Cine

67027146; Inara.Cine@zm.gov.lv